Tjøme kirke

**Tjøme kirke** er en kirke midt på Tjøme i Færder kommune i Vestfold. Den stod ferdig i 1866 etter at den gamle middelalderkirken, som stod på det samme stedet og var vigslet til helgenkongen og sjøhelgenen Olav den hellige, ble revet i 1860.

Den nåværende Tjøme kirke er i nygotikk, byggematerialet er lokal stein fra kommunen, larvikitt, med trappegavler, strebere og andre detaljer i teglstein. Kirken ble innviet i 1867 av biskop Astrup. Kirken har formiddagsåpent om sommeren.

## Interiør m.m.
Interiøret har hvitkalkede vegger. 
Det meste av inventaret er overført fra middelalderkirken som ble revet. Eldst er krusifikset som er fra før år 1350. En flott utskåret, barokk altertavle og en prekestol med figurer av evangelistene, er begge utført i perioden 1670&ndash;76 av den danske billedskjæreren Abel Schrøder d.y. som også lagde altertavlene i Vivestad og Borre kirker. Gallerimaleriene er fra 1600-tallet og viser apostlene og de kloke og dårlige jomfruer. Malere i kirken er Jørgen Schult, Jacob Lindgaard med flere. Døpefonten er datert til 1789 og ble ført tilbake til kirken i 1950. Skutemodellene er en fregatt fra ca. 1650 og en fra 1800. Glassmaleriene er laget i Glasgow, og ble innviet 1901. Det er fire kirkeklokker. To klokker er støpt i Amsterdam i 1707 og 1712, og to er støpt i 1937 hos Olsen Nauen Klokkestøperi i Tønsberg.

## Kirkegård
På kirkegården utenfor kirken er blant annet forfatteren Alf Larsens grav. Hans dikt *[[Gravskrifter fra Tjøme kirkegård]]* er kjent.

## Middelalderkirken
Middelalderkirken som ble revet på 1860-tallet var trolig bygget på 1100-tallet. Dette var en steinkirke i romansk stil og den hadde store likheter med Styrvoll kirke i Lardal i Lågendalen. Kirkebygningen besto av et avlangt skip og et kor som innvendig var sirkulært og utvendig rett avsluttet. Efteløt, Styrvoll og Gjerpen er kirker med samme utforming av koret. Kirken var oppført av små bruddstein og kalk og viste seg å være meget solid, viste det seg under nedrivingen. Det var tydelig at kirken en gang var brent ned. 

Kirkeloven fra 1851 krevde at kirkebygg skulle romme minst 30 prosent av kirkesognets innbyggere. På 1800-tallet hadde Tjøme kirkesogn stor befolkningsvekst og velstandsøkning. 

Krusifiks, altertavle, døpefont m.m. ble overført til den nye kirken som ble innviet i 1867.


Tjøme kirke Lutheran church nygotisk langkirke 1866 Arch. Anders Thorød summer. Færder Municipality, Vestfold County, Norway. Northern wall Kirkegård gravsteiner Cemetery 2023-07-21 IMG 8389.jpg|Tjøme kirke er omgitt av en kirkegård (gravlund) 

Tjøme kirke Lutheran church nygotisk langkirke 1866 Arch. Anders Thorød summer. Færder Municipality, Vestfold County, Norway. Port steingjerde dør portal tårn gate tower trær trees 2023-07-21 IMG 8387 2.jpg|Tjøme kirke fra 1866 er bygd av grovhogd larvikitt og teglstein. 

Fil:Gravminne tjome krk krg.JPG|Gravminne av støpejern for en av øyas skipsredere. 

File:Minne om falne fra Tjome i 2.verdenskrig.JPG|Minnestøtte over falne fra Tjøme under andre verdenskrig i Norge 


## Referanser


## Litteratur
* 
* Tjøme kirke 140 år . Utgitt av Tjøme prestegjeld. 2007.

## Eksterne lenker

* 
* 
* Dis Norge
* Visitasforedrag i Tjøme 2006 (arkiv)
* Norske kirkebygg: Tjøme kirke (arkiv)